উত্তরপ্রদেশ
উত্তরপ্রদেশ () হল উত্তর ভারতের একটি রাজ্য। ১৯৩৭ সালের ১ এপ্রিল ‘যুক্তপ্রদেশ’ নামে এই রাজ্য গঠিত হয়েছিল। ১৯৫০ সালে এর নাম বদলে ‘উত্তরপ্রদেশ’ রাখা হয়। লখনউ এই রাজ্যের রাজধানী ও বৃহত্তম শহর। গাজিয়াবাদ, কানপুর, মোরাদাবাদ, বরেইলি, আলিগড় ও বারাণসী রাজ্যের প্রধান বাণিজ্যিক কেন্দ্র। ২০০০ সালের ৯ নভেম্বর উত্তরপ্রদেশের হিমালয়-সংলগ্ন অঞ্চলটিকে বিচ্ছিন্ন করে ‘উত্তরাঞ্চল’ (অধুনা উত্তরাখণ্ড) রাজ্য গঠিত হয়।
দামাম
দামাম (আরবিঃ الدمام Ad-Dammam) হলো সৌদি আরবের পূর্ব প্রদেশের রাজধানী।এই প্রদেশের বিচারবিভাগীয় ও প্রশাসনিক কার্যক্রম এবং বিভিন্ন সরকারি কার্যালয় ও বিভাগের প্রধান শহর এটি। পূর্ব প্রদেশের মধ্যে দামাম হলো সবচেয়ে বড় শহর এবং রিয়াদ,জেদ্দাহ,মক্কা,মদিনা,তাইফ এর পরে পুরো সৌদি আরবের মধ্যে ষষ্ঠ বৃহৎ শহর।সৌদি আরবের অন্যান্য ১২ টি প্রদেশের রাজধানীর মতো এর গভর্নর নেই।এর পরিবর্তে রয়েছে মেয়র।